Езра Паунд
Франческа

Превод от английски: Николай Кънчев, 1993

chitanka.info

Ти, излязла от нощта,

идваше с цветя покрили твоите ръце;

а сега излизаш с жестове простолюдни

и с поток от шумни думи.

Аз, видял те сред чудесните неща,

дразня се щом чуя твойто име

на обикновените места.

Искам свежите вълни да плуват в моя дух,

а светът изсъхнал като мъртъв лист

или семе на глухарче да се измете,

за да те открия, както някога,

сама.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.